Ioannes Oecolampadius

Ioannes Oecolampadius (natus Johannes Heussgen anno 1482 in Weinsberg; Basiliae die 24 Novembris 1531 mortuus) fuit reformator urbis Basiliae et theologus Helveticus. Cognomen Graecum e prava interpretatione nominis Germanici tamquam Haus et Schein ductum est (lumen domus).
 Vita et studia 
In Franconia divite mercatoris familia ortus per matrem Pfister natam avum Basiliensem habebat. Valetudine infirma oppressus aegrotare semper videbatur ː nihilominus laborem et vigilias numquam recusavit. Primum Bononiae et Heidelbergae iuri studuit, mox tamen incepto destitit et theologiae praedicationique in patria sua operam dedit. Simul apud Iohannem Reuchlin philologia Graeca et Hebraica animum imbuebat. Basileam a Iohanne Frobenio invitatus Graecae editioni Novi Testamenti anni 1516 cum Erasmo operam tulit. Interpres Latinus patrum Gregorii NazianzeniDe Moderandis disputationibus Gregorii Nazanzeni... sermo, Oecolampadio interprete, Basileae, 1521 et Iohannis ChrysostomiDivi Joa[n]nis Chrysostomi, Sermo de eleemosyna et collatione in sanctos, in verba Pauli ex priore ad Corinthios ep[isto]la, hactenus latine non aeditus, Jo. Oecolamp. interprete. Moguntiae, 1522. Divi Joannis Chrysostomi psegmata quedam, nuperrime a Joanne Oecolampadio, in latinum primo versa. Quorum omnium indicem proxima pagella indicabit. Addita sunt preterea recenter sequentia. Divi Joaniis Chrysostomi De incomprehensibili Dei natura contra Anomeos, absente episcopo, homiliae. V. Theodoro Gaza interprete. Paraenesis divi Joannis Chrysostomi ad Theodorum Lapsum Wolphango Fabritio Capitone interprete. Divi Joannis Chrysostomio In hox apostoli dictum Utinam tollerarssetis paululum quidddam insipientae meae homilia Fabritio Capitone interprete. Divi Joannis Chrysostomi Sermo de Elemosina & collatione in sanctos... Joanne Oecolampadio interprete. Divi Joannis Chrysostomi Sermo in illus dictum apostoli ad Corinthios... Joanne Oecolampadio interprete. Divi Joannis Chrysostomi In idctum apostoli ad Corinthios oportet a haereses esse Joanne Oecolampadio interprete. Ex officina Johannis Parvi, 1524, atque idem commentator Isaiae prophetaeIn Jesaiam prophetam. hypomnematon, hoc est Commentariorum, Coloniae, Soter, 1525  et Epistulae ad RomanosIn Epistolam B. Pauli apost. ad Rhomanos adnotationes ... cum indice, Basileae, Cratander, 1525, opera sua Basileae plerumque apud typographum Andream Cratandrum publicabat atque  mandantibus magistratibus Basiliensibus et Germanice  ex cathedra praedicabat et in universitate theologiam Latine profitebatur. Initio Lutheri propositis favebatOecolampadij iudicium de doctore Martino Luthero, Lipsiae, 1520, propior tamen Tigurensi reformatori Zwinglio eratDD. Joannis Oecolampadii et Huldrichi Zvinglii epistolarum libri quatuor ..., Basileae, 1536. Praeposita est vita Oecolampadii a Wolfgango Capitone composita.. A Luthero de Cenae spirituali interpretatione (1525) secessit nec illa controversia umquam composita estQuid de eucharistia veteres tum Graeci, tum Latini senserint, Dialogus, 1530.. Simul anabaptistis adversabatur. In fine artificum sodalitatibus fretus paulo antequam moreretur victoriam rettulit ː anno 1529  Consilium civitatis  cultum evangelicum - cuius Oecolampadius primus antistes fuit - Basileae edicto celebrandum iussit atque missam catholicam prohibuit.

Anno 1528 uxorem duxit Wibrandis Rosenblatt, viduam multo iuniorem e qua tres liberos genuit. Oecolampadio mortuo Wibrandis duos  alios claros reformatores  maritos habuit, Argentoratenses Wolfgangum Capitonem (1478-1541) et Martinum Bucerum (1491-1551).

 De honoribus posthumis 
Caritate Evangelica et pauperum curaDe non habendo pauperum delectu... epistola utilissima, Basileae, Andreas Cratander, 1523  motus dicebatur ˑ certe moderatior fuit quam multi alii reformatores. In Monasterio Basiliensi eius titulus inter Iacobum Meierum et Simonem Grynaeum sic legitur ː
 D.IO.OECOLAMPADIVS PROFESSIONE THEOLOGVS TRIVM LINGVARUM PERITISSIMVS AVTHOR EVANGELICAE DOCTRINAE IN HAC VRBE PRIMUS ET TEMPLI HVIVS VERVS EPISCOPVS VT DOCTRINA SIC VITAE SANCTIMONIA POLLENTISIMVS SVB BREVE SAXVM HOC RECONDITVS IACET.

 Notae 


 Lege etiam 
Alfred Berchtold, Bâle et l'Europe : une histoire culturelle, Lausanne, Payot, 1990, 440-451 
John Dyck, "Johannes Oecolampadius: Lighthouse of the Reformation", Western Reformed Seminary Journal 1996 ː 25-29
J.J. Herzog,  Oecolampade le réformateur de Bäle, Neuchatel, 1848 
Eric W. Northway, The reception of the fathers & Eucharistic theology in Johannes oecolampadius ( 1482-1531), with special reference to the adversus haereses of irenaeus of Lyons, Durham, 2008. (Thesis academica).
 Ernst Staehelin: Das theologische Lebenswerk Johannes Oekolampads. Heinsius, Lipsiae anno 1939. Recensio critica

 Nexus externi 

Deutsche Biographie


 Index Latinorum operum

Categoria:Theologi
Categoria:Reformatores
Categoria:Scriptores Helvetiae
Categoria:Auctores Latini Renascentiae
Categoria:Nati 1482
Categoria:Mortui 1531
Categoria:Interpretes
Categoria: Professores Universitatis Basiliensis